Makarios Selfsorg Eenheid | LekkeSlaap
Makarios Selfsorg Eenheid bied gerieflike selfsorgverblyf in die George-vallei wat aan die voet van die Outeniekwaberge lê.
Dié eenslaapkamereenheid is perfek vir 2 volwassenes met 2 kinders. Die slaapkamer het 'n dubbelbed en in die leefarea is daar 2 enkelbeddens. Die gedeelde badkamer het 'n bad, stort, wasbak en 'n toilet.
Die oopplan-kombuis is toegerus met 'n yskas, mikrogolfoond, 'n stoof, en koffie- en teemaakgeriewe. In die sitkamer is daar gemaklike sitplek en 'n TV. Veilige parkeerplek is op die perseel beskikbaar.
Daar is tientalle doendinge in die omgewing, soos swem, visvang, fietsry, seil, seilplankry, branderplankry, kanovaart en voetslaan.